**Pápakörnyéki Önkormányzatok**

**Feladatellátó Társulás**

**Elnökétől**

**8542. Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács**

**2017. október 12–i ülésének**

**5. napirendjéhez**

**Tárgy: Pápakörnyéki Önkormányzatok Feladatellátó Társulás 2017. év I. félévi gazdálkodásáról szóló tájékoztató.**

**Tisztelt Társulási Tanács!**

Az önkormányzatok és azok társulásaira vonatkozó központi jogszabályok már nem teszik kötelezővé a költségvetési szervek gazdálkodására vonatkozó évközi beszámoló elkészítését, azonban annak érdekében, hogy a Társulásban részt vevő önkormányzatok megfelelő rálátással rendelkezzenek a Társulás pénzügyi helyzetére szükségesnek tartottam az erre vonatkozó tájékoztató anyag elkészítését.

Az előterjesztés mellékletét képező anyag a költségvetés szerkezetét alkalmazva mutatja be annak teljesítését.

**Bevételek és kiadások alakulása:**

A Társulás bevételei vonatkozásában megállapítható, hogy azok I. félévi teljesítése megfelelő 63,96 % (1. melléklet). Az intézményi bevételek vonatkozásában az intézményi ellátási díjbevételek maradnak el jelentősen a tervezettől (29,32 %) azonban figyelembe kell venni, hogy az igényelt normatíva többletbevétel ezen a feladaton lett megtervezve, valamint azt is, hogy 2017. július 1-től került bevezetésre a magasabb összegű 400 Ft/óra intézményi térítési díj. Ezzel együtt az intézményi bevételek időarányos 53,99 % teljesítést mutatnak (1/a melléklet).

A kiadások vonatkozásában csak takarékos gazdálkodással lehetett az intézmény pénzügyi egyensúlyát biztosítani.

Jól mutatja mindezt az, hogy a Társulás működési és az Intézmény teljesített kiadási előirányzatai összességében időarányos teljesítési szint alatt vannak. (2-2/a/a. mellékletek)

**Pénzkészlet alakulása:** A Társulás és Intézménye pénzkészletének alakulását az 3. és 3/a. mellékletek mutatják be. Az adatokból megállapítható, hogy a pénzkészlet a kiadási előirányzatoknál említett takarékosságnak köszönhetően összességében nőtt, így az a II. félévi működéshez megfelelő alapot biztosít.

Kérem a Tisztelt Társulási Tanácsot, hogy az előterjesztést megtárgyalni szíveskedjék.

Vaszar, 2017. 10. 04.

**Varga Péter**

**elnök**